SCC "2021Q3

หมายเหตุประกอบงบการเงินระหว่างกาลเป็นส่วนหนึ่งของงบการเงินระหว่างกาลนี้

งบการเงินรวมระหว่างกาลนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทย
และภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 10 พฤศจิกายน 2564

ข้อมูลทั่วไป

บริษัทปูนซิเมนต์ไทย จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย และที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทและบริษัทย่อย (“กลุ่มบริษัท”) เป็นกลุ่มอุตสาหกรรมที่มีส่วนงานธุรกิจหลัก ได้แก่ ธุรกิจซีเมนต์และผลิตภัณฑ์ก่อสร้าง ธุรกิจเคมิคอลส์ และธุรกิจแพคเกจจิ้ง

เกณฑ์การจัดทำงบการเงินระหว่างกาล

(ก)	เกณฑ์การถือปฏิบัติ

งบการเงินรวมระหว่างกาลนี้นำเสนอรายการในงบการเงินในรูปแบบเดียวกับงบการเงินรวมประจำปีและจัดทำหมายเหตุประกอบงบการเงินระหว่างกาลในรูปแบบย่อตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

งบการเงินรวมระหว่างกาลนี้ไม่ได้รวมข้อมูลทางการเงินทั้งหมดตามข้อกำหนดสำหรับงบการเงินรวมประจำปีแต่เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ซ้ำซ้อนกับข้อมูลที่ได้เคยนำเสนอรายงานไปแล้ว ดังนั้น การอ่านงบการเงินรวมระหว่างกาลนี้จึงควรอ่านควบคู่กับงบการเงินรวมของกลุ่มบริษัทสำหรับปีสิ้นสุดวันที่ 31 ธันวาคม 2563

(ข)	สกุลเงินที่ใช้ในการดำเนินงานและนำเสนองบการเงิน

งบการเงินรวมระหว่างกาลนี้จัดทำและแสดงหน่วยเงินตราเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินระหว่างกาลเพื่อให้แสดงเป็นหลักล้านบาท ยกเว้นที่ระบุไว้เป็นอย่างอื่น

(ค)	การประมาณการและการใช้ดุลยพินิจ

ในการจัดทำงบการเงินรวมระหว่างกาลให้เป็นไปตามมาตรฐานการรายงานทางการเงิน ผู้บริหารต้องใช้ดุลยพินิจ
การประมาณการและข้อสมมติหลายประการ ซึ่งมีผลกระทบต่อการกำหนดนโยบายการบัญชี ผลที่เกิดขึ้นจริงอาจแตกต่างจากที่ประมาณการไว้

ข้อสมมติที่สำคัญในการถือปฏิบัติตามนโยบายการบัญชี และแหล่งข้อมูลสำคัญในการประมาณการ กลุ่มบริษัทได้ถือปฏิบัติเช่นเดียวกับการจัดทำงบการเงินรวมสำหรับปีสิ้นสุดวันที่ 31 ธันวาคม 2563 ยกเว้นที่ระบุไว้เป็นอย่างอื่น

จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทำให้เกิดความไม่แน่นอนในการประมาณการ ในปี 2563 กลุ่มบริษัทได้เลือกปฏิบัติตามแนวปฏิบัติทางการบัญชี เรื่อง มาตรการผ่อนปรนชั่วคราวสำหรับทางเลือกเพิ่มเติมทางบัญชีเพื่อรองรับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ตามที่เปิดเผยในหมายเหตุประกอบงบการเงินรวมสำหรับปีสิ้นสุดวันที่ 31 ธันวาคม 2563 โดยแนวปฏิบัติดังกล่าวสิ้นสุดการมีผลบังคับใช้ ณ วันที่ 31 ธันวาคม 2563 กลุ่มบริษัทได้ปรับปรุงมูลค่าสินทรัพย์ดังกล่าวในไตรมาส 1 ปี 2564 และไม่มีผลกระทบอย่างมีสาระสำคัญต่องบการเงินรวม

(ง)	เกณฑ์ในการจัดทำงบการเงินรวม

งบการเงินรวมระหว่างกาลสำหรับงวดสามเดือนและเก้าเดือนสิ้นสุดวันที่ 30 กันยายน 2564 นี้ ได้รวมบัญชีของ
บริษัทปูนซิเมนต์ไทย จำกัด (มหาชน) และบริษัทย่อย โดยบริษัทย่อยที่นำมาจัดทำงบการเงินรวมระหว่างกาล มีดังนี้

1.	บริษัทย่อยในส่วนงานธุรกิจซีเมนต์และผลิตภัณฑ์ก่อสร้าง

2.	บริษัทย่อยในส่วนงานธุรกิจเคมิคอลส์

3.	บริษัทย่อยในส่วนงานธุรกิจแพคเกจจิ้ง

4.	บริษัทย่อยในส่วนงานอื่น

รายการที่มีนัยสำคัญระหว่างบริษัทและบริษัทย่อย ได้ถูกตัดรายการในการจัดทำงบการเงินรวมระหว่างกาลแล้ว

การซื้อธุรกิจ

ปี 2564

ในระหว่างงวดเก้าเดือนของปี 2564 กลุ่มบริษัทได้มีการซื้อธุรกิจที่สำคัญ ดังนี้

Go-Pak UK Limited สหราชอาณาจักร

เมื่อวันที่ 12 มกราคม 2564 บริษัทย่อยในธุรกิจแพคเกจจิ้งได้เข้าซื้อหุ้นทั้งหมดร้อยละ 100 ใน Go-Pak UK Limited (“Go-Pak”) ซึ่งเป็นหนึ่งในผู้นำในการให้บริการโซลูชันด้านบรรจุภัณฑ์อาหารในสหราชอาณาจักร ยุโรปและอเมริกาเหนือ โดยการเข้าซื้อหุ้นดังกล่าวมีมูลค่าตามสัญญารวมประมาณ 133.6 ล้านปอนด์สเตอร์ลิง หรือเทียบเท่าเงินบาท 5,449 ล้านบาท โดยแบ่งการชำระค่าหุ้นงวดแรกจำนวนเงิน 77.5 ล้านปอนด์สเตอร์ลิง หรือเทียบเท่าเงินบาท 3,161 ล้านบาท และค่าหุ้นส่วนที่เหลือพิจารณาจากผลประกอบการปี 2564 และ 2565 ซึ่งคาดว่าค่าหุ้นส่วนที่เหลือจำนวนเงินประมาณ 30 ถึงไม่เกิน 56 ล้านปอนด์สเตอร์ลิง หรือเทียบเท่าเงินบาทประมาณ 1,230 ถึง 2,300 ล้านบาท

ทั้งนี้ ในไตรมาสที่ 3 ของปี 2564 กลุ่มบริษัทได้จ่ายชำระเงินค่าหุ้นงวดที่ 2 ให้แก่ผู้ถือหุ้นเดิมของ Go-Pak เป็นจำนวนเงิน 29.88 ล้านปอนด์สเตอร์ลิง หรือเทียบเท่าเงินบาท 1,358 ล้านบาท

การได้มาซึ่งอำนาจควบคุมใน Go-Pak เป็นการขยายธุรกิจบรรจุภัณฑ์อาหารของกลุ่มบริษัท ซึ่งจะช่วยเสริมความแข็งแกร่งของฐานตลาดผู้บริโภค และเป็นการขยายฐานลูกค้าไปยังตลาดสหราชอาณาจักร ยุโรปและอเมริกาเหนือ อีกทั้งเป็นการเพิ่มความหลากหลายของโซลูชันด้านบรรจุภัณฑ์อาหาร และขยายความสามารถในการผลิตและจัดจำหน่ายเพื่อการเติบโตของธุรกิจในภูมิภาคอาเซียน

Duy Tan Plastics Manufacturing Corporation ประเทศเวียดนาม

เมื่อวันที่ 23 กรกฎาคม 2564 บริษัทย่อยในธุรกิจแพคเกจจิ้งได้เข้าซื้อหุ้นในสัดส่วนร้อยละ 70 ใน Duy Tan Plastics Manufacturing Corporation (“Duy Tan”) ซึ่งเป็นผู้ผลิตสินค้าบรรจุภัณฑ์พลาสติกแบบคงรูป (Rigid Packaging) ชั้นนำในประเทศเวียดนาม การเข้าซื้อหุ้นดังกล่าวมีมูลค่าตามสัญญารวมประมาณ 5,500 พันล้านดองเวียดนาม หรือเทียบเท่าเงินบาท 7,870 ล้านบาท โดยแบ่งการชำระค่าหุ้นงวดแรกจำนวนเงิน 3,630 พันล้านดองเวียดนาม หรือเทียบเท่าเงินบาท 5,195 ล้านบาท และจะชำระค่าหุ้นส่วนที่เหลือโดยพิจารณาจากผลประกอบการปี 2563 และ 2564

การได้มาซึ่งอำนาจควบคุมใน Duy Tan เป็นการขยายธุรกิจบรรจุภัณฑ์พลาสติกแบบคงรูปของกลุ่มบริษัทสู่ภูมิภาคอาเซียน และเสริมความแข็งแกร่งในการรองรับทั้งผู้ผลิตสินค้าอุปโภคบริโภคและผู้บริโภคในประเทศเวียดนาม ซึ่ง Duy Tan มีลูกค้าเป็นบรรษัทข้ามชาติและเจ้าของสินค้าอุปโภคบริโภคในประเทศที่มีอัตราการเติบโตสูงเป็นส่วนใหญ่ นอกจากนี้ ยังผลิตสินค้าในกลุ่มเครื่องใช้ในบ้าน เช่น อุปกรณ์และภาชนะบรรจุอาหาร การลงทุนดังกล่าวช่วยเพิ่มฐานลูกค้า ในขณะเดียวกันช่วยผนึกกำลังทางธุรกิจผ่านการขายสินค้าเสริมที่เกี่ยวข้อง

PT Indonesia Dirtajaya Aneka Industri Box PT Bahana Buana Box และ PT Rapipack Asritama (รวมเรียกว่า “Intan Group”) ประเทศอินโดนีเซีย

เมื่อวันที่ 13 สิงหาคม 2564 บริษัทย่อยในธุรกิจแพคเกจจิ้งได้เข้าซื้อหุ้นในสัดส่วนร้อยละ 75 ใน PT Indonesia Dirtajaya Aneka Industri Box PT Bahana Buana Box และ PT Rapipack Asritama (รวมเรียกว่า “Intan Group”) ซึ่งเป็นผู้ผลิตบรรจุภัณฑ์กล่องลูกฟูกในประเทศอินโดนีเซีย การเข้าซื้อหุ้นดังกล่าวมีมูลค่าตามสัญญารวมประมาณ 856 พันล้านรูเปียห์ หรือเทียบเท่าเงินบาท 1,978 ล้านบาท โดยแบ่งการชำระค่าหุ้นงวดแรกจำนวนเงิน 822 พันล้านรูเปียห์ หรือเทียบเท่าเงินบาท 1,897 ล้านบาท และจะชำระค่าหุ้นส่วนที่เหลือโดยพิจารณาจากผลประกอบการปี 2565 และ 2566

Intan Group เป็นหนึ่งในผู้ผลิตบรรจุภัณฑ์กล่องลูกฟูกในประเทศอินโดนีเซียซึ่งดำเนินธุรกิจในพื้นที่ยุทธศาสตร์สำคัญ 4 แห่ง ได้แก่ Surabaya ตั้งอยู่ทางทิศตะวันออกของเกาะชวา Semarang ตั้งอยู่ทางตอนกลางของเกาะชวา Bekasi ตั้งอยู่ทางทิศตะวันตกของเกาะชวา และ Minahasa ตั้งอยู่ทางตอนเหนือของเกาะสุลาเวสี โดยมีลูกค้าในกลุ่มธุรกิจอาหาร เครื่องดื่ม และผลิตภัณฑ์อุปโภคบริโภค ทั้งที่เป็นบรรษัทข้ามชาติและเจ้าของกิจการภายในประเทศ การได้มาซึ่งอำนาจควบคุมใน Intan Group ถือเป็นการขยายธุรกิจบรรจุภัณฑ์กระดาษของกลุ่มบริษัทในประเทศอินโดนีเซีย ซึ่งจะช่วยเพิ่มความสามารถในการตอบสนองความต้องการของลูกค้าและยังเป็นการเพิ่มสัดส่วนการบูรณาการในแนวตั้ง (Internal integration) ร่วมกันกับโรงงานกระดาษบรรจุภัณฑ์ PT Fajar Surya Wisesa Tbk.

อื่นๆ

ในไตรมาสที่ 3 ของปี 2564 บริษัทย่อยในกลุ่มธุรกิจซีเมนต์และผลิตภัณฑ์ก่อสร้างได้เข้าซื้อหุ้นทั้งหมดร้อยละ 100 ใน Oitolabs Technologies Private Limited  (“Oitolabs”) ซึ่งเป็นบริษัทที่เชี่ยวชาญทางด้านการพัฒนาดิจิทัลเทคโนโลยีและซอฟต์แวร์ โดยมีสำนักงานใหญ่ตั้งอยู่ที่ประเทศอินเดีย และบริษัทย่อยในกลุ่มธุรกิจเคมิคอลส์ ได้เข้าซื้อหุ้นในสัดส่วนร้อยละ 51 ในบริษัทเคชั่น เพาเวอร์ จำกัด  (“Kation”) ซึ่งเป็นบริษัทที่ดำเนินธุรกิจหลักเกี่ยวกับการให้บริการทำความสะอาดอุตสาหกรรม โดยมีสำนักงานใหญ่ตั้งอยู่ที่ประเทศไทย การเข้าซื้อหุ้นดังกล่าวมีมูลค่าตามสัญญารวม 100 ล้านบาท

การซื้อธุรกิจดังกล่าวข้างต้น กลุ่มบริษัทมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์และหนี้สินสุทธิที่ได้มา โดย ณ วันที่ 30 กันยายน 2564 การประเมินมูลค่ายุติธรรมได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อยแล้ว

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่า ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่

สินทรัพย์ที่ได้มาและหนี้สินที่รับมา ณ วันที่ซื้อธุรกิจ มีดังนี้

เงินค่าหุ้นที่คาดว่าจะต้องจ่ายในอนาคตซึ่งพิจารณาจากผลประกอบการส่วนเพิ่ม ได้รวมเป็นส่วนหนึ่งของมูลค่าเงินลงทุนในการซื้อธุรกิจ แสดงด้วยมูลค่ายุติธรรม ณ วันที่ซื้อธุรกิจ มูลค่ายุติธรรมของเงินค่าหุ้นที่คาดว่าจะต้องจ่ายถูกจัดลำดับชั้นการวัดมูลค่ายุติธรรมอยู่ในระดับที่ 3 (ดูหมายเหตุข้อ 10)

เงินฝากธนาคารที่มีเงื่อนไขเฉพาะเพื่อการลงทุน จำนวน 380 ล้านบาท ได้แสดงสุทธิกับเงินลงทุนค้างจ่าย โดยจะถูกจ่ายเมื่อบรรลุเงื่อนไขตามที่กำหนดไว้ภายในระยะเวลา 5 ปี นับจากวันซื้อธุรกิจ

กลุ่มบริษัทได้นำสินทรัพย์ หนี้สินและผลการดำเนินงานของบริษัทย่อยดังกล่าวมาจัดทำงบการเงินรวมสิ้นสุดวันที่ 30 กันยายน 2564 นับตั้งแต่วันที่ซื้อธุรกิจ โดยบริษัทย่อยดังกล่าวมีรายได้จากการขายและให้บริการ 3,115 ล้านบาท ซึ่งรวมเป็นส่วนหนึ่งของผลการดำเนินงานของกลุ่มบริษัท ทั้งนี้ รายได้จากการขายและให้บริการของบริษัทย่อยดังกล่าวตั้งแต่วันที่ 1 มกราคม 2564 ถึงวันที่กลุ่มบริษัทได้มีการซื้อธุรกิจดังกล่าว เป็นจำนวนเงินรวม 5,552 ล้านบาท

กลุ่มบริษัทมีค่าใช้จ่ายที่เกี่ยวข้องกับการซื้อธุรกิจดังกล่าวรวม 201 ล้านบาท ซึ่งรวมอยู่ในค่าใช้จ่ายในการบริหารในงบกำไรขาดทุนรวม

ปี 2563

Bien Hoa Packaging Joint Stock Company ประเทศเวียดนาม

เมื่อวันที่ 18 ธันวาคม 2563 บริษัทย่อยในธุรกิจแพคเกจจิ้งได้เข้าซื้อหุ้นร้อยละ 94 ใน Bien Hoa Packaging Joint Stock Company (“SOVI”) ซึ่งเป็นบริษัทจดทะเบียนในตลาดหลักทรัพย์ ประเทศเวียดนาม และเป็นหนึ่งในผู้นำด้านบรรจุภัณฑ์กล่องกระดาษ โดยมีมูลค่าตามสัญญา 2,070 พันล้านดองเวียดนาม หรือเทียบเท่าเงินบาทประมาณ 2,669 ล้านบาท และมีการใช้ผู้ประเมินราคาอิสระเพื่อหามูลค่ายุติธรรมของสินทรัพย์ที่ได้มาและหนี้สินที่รับมา โดย ณ วันที่ 31 ธันวาคม 2563 การประเมินราคายังไม่เสร็จสมบูรณ์ กลุ่มบริษัทรับรู้ประมาณการมูลค่ายุติธรรมในงบแสดงฐานะการเงินรวม

ต่อมาในไตรมาสที่ 1 ของปี 2564 การประเมินมูลค่ายุติธรรมโดยผู้ประเมินราคาอิสระได้แล้วเสร็จ และมีการบันทึกรายการสินทรัพย์ที่ได้มาและหนี้สินที่รับมาเป็นมูลค่ายุติธรรมเรียบร้อยแล้ว โดยกลุ่มบริษัทบันทึกปรับปรุงค่าความนิยมจากการซื้อธุรกิจลดลง 128 ล้านบาท ซึ่งการปรับปรุงดังกล่าวเป็นไปตามเงื่อนไขการปรับปรุงบัญชีเกี่ยวกับการซื้อธุรกิจ

ทั้งนี้ กลุ่มบริษัทมีการทบทวนอย่างต่อเนื่องในระหว่างช่วงเวลาที่วัดมูลค่า ซึ่งหากมีข้อมูลใหม่ที่ได้รับเพิ่มเติมภายในหนึ่งปีนับจากวันที่มีการซื้อธุรกิจและรับทราบข้อเท็จจริงที่สะท้อนเหตุการณ์แวดล้อมที่มีอยู่ ณ วันที่ซื้อธุรกิจ การบันทึกบัญชีเกี่ยวกับการซื้อธุรกิจจะถูกปรับปรุงใหม่

บุคคลหรือกิจการที่เกี่ยวข้องกัน

บุคคลหรือกิจการเป็นบุคคลหรือกิจการที่เกี่ยวข้องกันกับกลุ่มบริษัท หากกลุ่มบริษัทมีอำนาจควบคุมหรือควบคุมร่วมกันหรือมีอิทธิพลอย่างมีนัยสำคัญทั้งทางตรงและทางอ้อมต่อบุคคลหรือกิจการในการตัดสินใจทางการเงินและการบริหารหรือในทางกลับกัน

รายการที่สำคัญกับกิจการที่เกี่ยวข้องกันสำหรับงวดสามเดือนและงวดเก้าเดือนสิ้นสุดวันที่ 30 กันยายน สรุปได้ดังนี้

ยอดคงเหลือ ณ วันที่ 30 กันยายน 2564 และ 31 ธันวาคม 2563 กับกิจการที่เกี่ยวข้องกันมีดังนี้

ค่าตอบแทนคณะกรรมการบริษัทและผู้บริหารสำคัญ

ลูกหนี้การค้า

โดยปกติระยะเวลาการให้สินเชื่อแก่ลูกค้าของกลุ่มบริษัท คือ 15 - 90 วัน

เงินลงทุนในการร่วมค้าและบริษัทร่วม

รายการเคลื่อนไหวระหว่างงวดเก้าเดือนสิ้นสุดวันที่ 30 กันยายน สำหรับเงินลงทุนในการร่วมค้าและบริษัทร่วม ซึ่งบันทึกโดยวิธีส่วนได้เสีย มีดังนี้

การซื้อเงินลงทุน

ในไตรมาสที่ 3 ของปี 2564 กลุ่มบริษัทได้ซื้อหุ้นเพิ่มทุนใน PT Chandra Asri Petrochemical Tbk (“CAP”) เป็นจำนวนเงิน 10,671 ล้านบาท เพื่อรักษาสัดส่วนการถือหุ้นที่ร้อยละ 30.57 และได้ซื้อหุ้นเพิ่มร้อยละ 5.37 ในบริษัทกรุงเทพ ซินธิติกส์ จำกัด (“BST”) เป็นจำนวนเงิน 1,653 ล้านบาท ทำให้สัดส่วนการถือหุ้นของกลุ่มบริษัทเพิ่มขึ้นเป็นร้อยละ 54.20 ทั้งนี้ กลุ่มบริษัทไม่มีอำนาจควบคุมเหนือ BST เนื่องจากเป็นไปตามเงื่อนไขในสัญญาระหว่างผู้ถือหุ้นของบริษัทดังกล่าว

การจัดประเภทเป็นสินทรัพย์ไม่หมุนเวียนที่ถือไว้เพื่อขาย

กลุ่มบริษัทอยู่ระหว่างการดําเนินการขายหุ้นบางส่วนที่ถืออยู่ในบริษัทร่วม 4 แห่งภายใต้ส่วนงานอื่น มูลค่าตามบัญชีรวมเป็นจำนวนเงิน 2,292 ล้านบาท โดยคาดว่าการขายเงินลงทุนดังกล่าวจะแล้วเสร็จภายในไตรมาสที่ 2 ของปี 2565 กลุ่มบริษัทจึงได้จัดประเภทเงินลงทุนดังกล่าวเป็นสินทรัพย์ไม่หมุนเวียนที่ถือไว้เพื่อขายในงบการเงินรวม

การจ่ายเงินปันผลเป็นหุ้นสามัญ

ในไตรมาสที่ 2 ของปี 2564 ที่ประชุมสามัญผู้ถือหุ้นของบริษัทสยามโกลบอลเฮ้าส์ จำกัด (มหาชน) มีมติอนุมัติจ่ายเงินปันผลประจำปี 2563 เป็นเงินสดและหุ้นสามัญ โดยมีกำหนดจ่ายในวันที่ 7 พฤษภาคม 2564 ซึ่งกลุ่มบริษัทมีสิทธิรับเงินปันผลเป็นหุ้นสามัญ จำนวน 65 ล้านหุ้น มูลค่าที่ตราไว้หุ้นละ 1 บาท คิดเป็นจำนวนเงิน 65 ล้านบาท

7	การเปลี่ยนแปลงของหนี้สินที่เกิดจากกิจกรรมจัดหาเงิน

ในไตรมาสที่ 2 ของปี 2564 บริษัทได้ออกหุ้นกู้ ครั้งที่ 1/2564 จำนวน 15,000 ล้านบาท ที่อัตราดอกเบี้ยคงที่ร้อยละ 2.65 ต่อปี อายุ 4 ปี เพื่อนำไปไถ่ถอนหุ้นกู้ ครั้งที่ 1/2560 จำนวน 25,000 ล้านบาท ที่ครบกำหนดไถ่ถอน

ในไตรมาสที่ 2 ของปี 2564 บริษัทเอสซีจี แพคเกจจิ้ง จำกัด (มหาชน) (“SCGP”) ได้ออกหุ้นกู้ ครั้งที่ 1/2564 จำนวน 5,500 ล้านบาท ที่อัตราดอกเบี้ยคงที่ร้อยละ 2.65 ต่อปี อายุ 3 ปี 8 เดือน

ในไตรมาสที่ 3 ของปี 2564 กลุ่มบริษัทมีเงินกู้ยืมระยะสั้นและระยะยาวที่มีภาระดอกเบี้ยส่วนที่มีหลักประกันจากการซื้อกิจการในประเทศเวียดนามและอินโดนีเซีย ตามหมายเหตุประกอบงบการเงินข้อ 3 จำนวน 2,313 ล้านบาท โดยมีสินค้าคงเหลือ ที่ดิน อาคารและอุปกรณ์ของกิจการดังกล่าว มูลค่าตามบัญชี ณ วันที่ 30 กันยายน 2564 จำนวน 2,257 ล้านบาทเป็นหลักประกันในเงินกู้ยืม และมีเงื่อนไขภายใต้สัญญาเงินกู้ยืม ปัจจุบันอยู่ระหว่างดำเนินการจัดหาเงินกู้ยืมใหม่เพื่อทดแทนเงินกู้เดิม รวมทั้งปลดหลักประกัน

เมื่อวันที่ 24 กันยายน 2564 บริษัทเอสซีจี แพคเกจจิ้ง จำกัด (มหาชน) (“SCGP”) ได้ลงนามในสัญญาเงินกู้ยืมระยะยาวกับสถาบันการเงินแห่งหนึ่งในประเทศ จำนวนเงิน 5,000 ล้านบาท โดยเป็นเงินกู้ยืมระยะยาวที่เชื่อมโยงกับการดำเนินงานด้านความยั่งยืน (Sustainability-Linked Loan หรือ SLL) ระยะเวลา 4 ปี อัตราดอกเบี้ยคงที่และจะมีการปรับลดอัตราดอกเบี้ยลงหากสามารถดำเนินการบรรลุเป้าหมายด้านความยั่งยืน (Sustainability Performance Targets หรือ SPTs) ตามที่ได้กำหนดไว้ในสัญญา ทั้งนี้ ณ วันที่ 30 กันยายน 2564 บริษัทดังกล่าวได้เบิกถอนเงินกู้ยืมดังกล่าวทั้งจำนวน

ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานโดยแสดงส่วนงานธุรกิจเป็นรูปแบบหลักในการรายงาน โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ส่วนงานธุรกิจ

กลุ่มบริษัทเสนอส่วนงานธุรกิจที่สำคัญ ดังนี้

ข้อมูลตามส่วนงานธุรกิจ ใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม EBITDA

ข้อมูลตามส่วนงานธุรกิจสำหรับงวดเก้าเดือนสิ้นสุดวันที่ 30 กันยายน มีดังนี้

หมายถึง กำไรก่อนส่วนแบ่งกำไรของการร่วมค้าและบริษัทร่วมตามวิธีส่วนได้เสีย ต้นทุนทางการเงิน ภาษีเงินได้

ค่าเสื่อมราคาและค่าตัดจำหน่าย รวมเงินปันผลรับจากบริษัทร่วม

หมายถึง กำไรสำหรับงวดส่วนที่เป็นของผู้ถือหุ้นบริษัทใหญ่

ผลการดำเนินงานของส่วนงานธุรกิจ

ในไตรมาสที่ 3 ของปี 2564 กลุ่มบริษัทได้รับรู้ผลขาดทุนจากการด้อยค่าสินทรัพย์ 3,797 ล้านบาท เนื่องจากมูลค่าที่คาดว่าจะได้รับคืนต่ำกว่ามูลค่าตามบัญชีของหน่วยสินทรัพย์ ส่วนใหญ่จากธุรกิจซีเมนต์และผลิตภัณฑ์ก่อสร้าง 3,749 ล้านบาท ซึ่งรับรู้อยู่ในค่าใช้จ่ายอื่นในงบกำไรขาดทุนรวมและแสดงภายใต้รายการค่าใช้จ่ายในการดำเนินงานในข้อมูลตามส่วนงานธุรกิจ และทำให้กำไรสุทธิลดลง 3,635 ล้านบาท

เงินปันผล

เงินปันผลที่บริษัทจ่ายให้ผู้ถือหุ้น มีดังนี้

เครื่องมือทางการเงิน

มูลค่าตามบัญชีและมูลค่ายุติธรรม

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน รวมถึงลำดับชั้นมูลค่ายุติธรรมสำหรับเครื่องมือทางการเงินที่วัดมูลค่าด้วยมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่วัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล

ณ วันที่ 30 กันยายน 2564 เงินลงทุนในตราสารหนี้ที่วัดมูลค่ายุติธรรมผ่านกำไรขาดทุนเบ็ดเสร็จอื่น ส่วนใหญ่ลงทุนในกองทุนส่วนบุคคลซึ่งบริหารงานโดยบริษัทบริหารสินทรัพย์อิสระ 3 ราย ได้ลงทุนในตราสารหนี้ที่มีสภาพคล่องสูงและถูกจัดอันดับอยู่ในระดับความน่าเชื่อถือที่สามารถลงทุนได้ โดยมีอัตราผลตอบแทนร้อยละ 0.37 ถึง 2.86 ต่อปี (31 ธันวาคม 2563: ร้อยละ 0.35 ถึง 2.02 ต่อปี) และในไตรมาส 1 ปี 2564 กลุ่มบริษัทได้ลงทุนในกองทุนรวมกับบริษัทหลักทรัพย์จัดการกองทุนแห่งหนึ่ง จำนวนเงิน 12,000 ล้านบาท ซึ่งวัดมูลค่ายุติธรรมผ่านกำไรหรือขาดทุน โดยมีอัตราผลตอบแทนเฉลี่ยประมาณร้อยละ 1 ต่อปีและระยะเวลาในการถือครองประมาณ 1 ปี

เครื่องมือทางการเงินที่วัดมูลค่าด้วยมูลค่ายุติธรรม

กลุ่มบริษัทพิจารณามูลค่ายุติธรรมระดับ 2 สำหรับหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญาตามความเหมาะสม

สำหรับมูลค่ายุติธรรมของสัญญาซื้อขายเงินตราต่างประเทศล่วงหน้าและสัญญาป้องกันความเสี่ยงด้านราคาอ้างอิงการปรับมูลค่าของสัญญาที่กลุ่มบริษัททำไว้กับธนาคารตั้งแต่เริ่มต้นด้วยราคาตลาด ณ วันสิ้นรอบระยะเวลารายงาน เพื่อสะท้อนให้เห็นถึงมูลค่าของสัญญา ณ เวลาปัจจุบันมากขึ้น และมูลค่ายุติธรรมของสัญญาแลกเปลี่ยนอัตราดอกเบี้ยคำนวณจากผลต่างของมูลค่าปัจจุบันของกระแสเงินสดในอนาคตโดยอ้างอิงจากเส้นอัตราผลตอบแทน (yield curve) ของอัตราดอกเบี้ยตามสัญญา และอัตราดอกเบี้ยที่คาดว่าจะเกิดขึ้นที่สังเกตได้จากตลาดของเครื่องมือทางการเงินที่คล้ายคลึงกัน

กลุ่มบริษัทพิจารณามูลค่ายุติธรรมระดับ 3 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่าซึ่งใช้ข้อมูลที่ไม่สามารถสังเกตได้อย่างเป็นนัยสำคัญ ดังต่อไปนี้

-	เงินลงทุนในตราสารทุนที่ไม่ได้อยู่ในความต้องการของตลาดใช้เทคนิคการประเมินมูลค่า ซึ่งมีข้อมูลที่ไม่สามารถสังเกตได้ที่มีนัยสำคัญ เช่น มูลค่าสินทรัพย์สุทธิที่รายงานล่าสุดปรับปรุงด้วยปัจจัยอื่นที่เกี่ยวข้อง เนื่องจากตราสารทุนดังกล่าวไม่ได้จดทะเบียนในตลาดหลักทรัพย์ และไม่มีธุรกรรมหรือรายการที่เป็นอิสระอื่นที่เป็นปัจจุบันและสังเกตได้

เงินค่าหุ้นที่คาดว่าจะต้องจ่ายใช้เทคนิคการประเมินมูลค่าโดยวิธีคิดลดกระแสเงินสด ซึ่งมีข้อมูลที่ไม่สามารถสังเกตได้ที่มีนัยสำคัญ เช่น กระแสเงินสดที่คาดว่าจะต้องจ่าย และอัตราคิดลดที่ปรับค่าความเสี่ยง

ภาระผูกพันและหนี้สินที่อาจเกิดขึ้น

ภาระผูกพันตามสัญญาก่อสร้างและติดตั้งเครื่องจักรนี้ได้รวมถึงการออกแบบวิศวกรรม การจัดหาเครื่องจักรและอุปกรณ์ และการก่อสร้างโรงงานของโรงงานปิโตรเคมีในประเทศเวียดนาม มูลค่าประมาณ 226 ล้านดอลลาร์สหรัฐและ 3,784 พันล้านดองเวียดนาม รวมเทียบเท่าเงินบาทประมาณ 13,306 ล้านบาท

บริษัทได้ทำสัญญากับผู้ให้บริการในประเทศ 2 ราย เพื่อให้บริการด้านเทคโนโลยีสารสนเทศแก่กลุ่มบริษัท มูลค่าตามสัญญาประมาณ 6,500 ล้านบาท ซึ่งสัญญาดังกล่าวมีระยะเวลา 7 ปี โดยเริ่มมีผลตั้งแต่เดือนมิถุนายน 2559

ในปี 2561 และปี 2564 บริษัทย่อยแห่งหนึ่งในประเทศเวียดนาม ได้ทำสัญญาซื้อวัตถุดิบและสาธารณูปโภคกับบริษัทในประเทศและนอกประเทศเวียดนาม อายุสัญญาแต่ละฉบับอยู่ระหว่าง 10 - 15 ปี โดยที่ทั้งสองฝ่ายมีข้อผูกพันที่จะต้องซื้อขายและส่งมอบวัตถุดิบและสาธารณูปโภคตามราคา ปริมาณ และเงื่อนไขที่ระบุในสัญญา

ในไตรมาสที่ 1 ของปี 2552 บริษัทได้แจ้งความดำเนินคดีอาญาอดีตพนักงานเกี่ยวกับการลักทรัพย์ (แบบฟอร์มใบหุ้นสามัญ) และการปลอมแปลงใบหุ้นสามัญของบริษัทเป็นจำนวนหุ้น 672,000 หุ้น ซึ่งต่อมาในไตรมาสที่ 2 ของปี 2552 บริษัทได้รับแจ้งจากศาลแพ่งว่าผู้จัดการมรดกและทายาทผู้ถือหุ้นที่ถูกปลอมแปลงใบหุ้น (โจทก์) ได้ยื่นฟ้องบริษัทพร้อมกับบุคคลและนิติบุคคลอื่นซึ่งเกี่ยวข้องกับเรื่องดังกล่าว โดยเรียกร้องให้ร่วมกันชดเชยค่าเสียหาย ซึ่งคดีนี้ได้ยุติแล้ว

โดยเมื่อวันที่ 22 ธันวาคม 2558 ศาลฎีกาได้มีคำพิพากษาให้อดีตพนักงานผู้กระทำละเมิดต่อโจทก์ คืนหุ้นหรือใช้ราคาหุ้นตามราคาที่มีการซื้อขายครั้งสุดท้าย ณ วันที่ใช้เงิน ซึ่งต้องไม่ต่ำกว่าอัตราหุ้นละ 314.38 บาท รวมทั้งเงินปันผลที่ขาดอยู่และดอกเบี้ยจนกว่าชำระเสร็จ โดยให้บริษัทในฐานะนายจ้าง บริษัทศูนย์รับฝากหลักทรัพย์ (ประเทศไทย) จำกัด และบุคคลที่เกี่ยวข้องร่วมรับผิด ดังนั้น บริษัทจึงได้บันทึกประมาณการหนี้สินจากค่าเสียหายดังกล่าวในส่วนที่บริษัทอาจต้องรับผิดในงบแสดงฐานะการเงิน ณ วันที่ 31 ธันวาคม 2558 คิดเป็นจำนวนเงิน 201 ล้านบาท

ทั้งนี้ เมื่อวันที่ 21 มกราคม 2559 บริษัทได้ชำระหนี้ให้โจทก์เสร็จสิ้นแล้วด้วยการคืนใบหุ้นสามัญของบริษัท เงินปันผลก่อนฟ้องคดีพร้อมดอกเบี้ย เงินปันผลหลังฟ้องคดี และค่าใช้จ่ายต่างๆ ในการดำเนินคดี จำนวนเงินรวม 319 ล้านบาท ต่อมาบริษัทศูนย์รับฝากหลักทรัพย์ฯ ซึ่งเป็นจำเลยร่วมได้ยื่นคำร้องเพื่อขอให้ศาลฎีกาตีความคำพิพากษา โดยเมื่อวันที่ 21 พฤศจิกายน 2560 ศาลฎีกามีคำสั่งยกคำร้องดังกล่าวแล้ว บริษัทจึงได้ฟ้องคดีไล่เบี้ยอดีตพนักงานผู้กระทำละเมิด และบริษัทศูนย์รับฝากหลักทรัพย์ฯ แล้วเมื่อเดือนธันวาคม 2561 โดยเมื่อวันที่ 8 มีนาคม 2562 ศาลแรงงานกลางได้มีคำพิพากษาให้อดีตพนักงานผู้กระทำละเมิดชดใช้เงินให้แก่บริษัท จำนวน 149 ล้านบาท พร้อมดอกเบี้ยอัตราร้อยละ 7.5 ต่อปี โดยที่ไม่มีฝ่ายใดอุทธรณ์ คดีจึงถึงที่สุด ปัจจุบันอยู่ระหว่างการบังคับคดี สำหรับการเรียกร้องเอาจากบริษัทศูนย์รับฝากหลักทรัพย์ฯนั้น เมื่อวันที่ 4 ธันวาคม 2562 ศาลแพ่งมีคำพิพากษาให้บริษัทศูนย์รับฝากหลักทรัพย์ฯ ชำระเงินให้แก่บริษัทจำนวน 62.55 ล้านบาท พร้อมดอกเบี้ยอัตราร้อยละ 7.5 ต่อปี เมื่อวันที่ 4 มิถุนายน 2563 บริษัทศูนย์รับฝากหลักทรัพย์ฯ ได้ยื่นอุทธรณ์คำพิพากษาศาลแพ่งต่อศาลอุทธรณ์ และบริษัทได้ยื่นคำแก้อุทธรณ์แล้วเมื่อวันที่ 6 สิงหาคม 2563 ต่อมาในวันที่ 23 กุมภาพันธ์ 2564 ศาลอุทธรณ์มีคำพิพากษายืนตามศาลแพ่งให้บริษัทศูนย์รับฝากหลักทรัพย์ฯ ชำระเงินให้แก่บริษัทจำนวน 62.55 ล้านบาท พร้อมดอกเบี้ยอัตราร้อยละ 7.5 ต่อปี ขณะนี้คดีอยู่ระหว่างการใช้สิทธิขออนุญาตฎีกาของบริษัทศูนย์รับฝากหลักทรัพย์ฯ

เรื่องอื่นๆ

เมื่อวันที่ 27 เมษายน 2564 บริษัทย่อยภายใต้ธุรกิจเคมิคอลส์ได้ลงนามในสัญญาซื้อหุ้นเพื่อเข้าถือหุ้นในสัดส่วนร้อยละ 70 ใน Sirplaste-Sociedade Industrial de Recuperados de Plástico, S.A. (“Sirplaste”) ซึ่งเป็นบริษัทที่ประกอบธุรกิจด้านพลาสติกรีไซเคิลรายใหญ่ที่สุดในประเทศโปรตุเกส โดยคาดว่าธุรกรรมดังกล่าวจะเสร็จสิ้นภายในปี 2564

เมื่อวันที่ 30 มิถุนายน 2564 บริษัทเอสซีจีแพคเกจจิ้ง จำกัด (มหาชน) (“SCGP”) ได้ลงนามในสัญญาซื้อหุ้นเพื่อเข้าถือหุ้นในสัดส่วนร้อยละ 85 ใน Deltalab, S.L. (“Deltalab”) ซึ่งเป็นบริษัทที่มีความเชี่ยวชาญด้านวัสดุอุปกรณ์ทางการแพทย์ (Medical Supplies and Labware) ที่จดทะเบียนในประเทศสเปน โดยธุรกรรมดังกล่าวจะดำเนินการผ่านบริษัทย่อยภายใต้ธุรกิจแพคเกจจิ้งและคาดว่าจะเสร็จสิ้นประมาณไตรมาสที่ 4 ของปี 2564

เมื่อวันที่ 2 กรกฎาคม 2564 บริษัทย่อยภายใต้ส่วนงานอื่นได้ลงนามในสัญญาซื้อขายหุ้นโดยมีเงื่อนไข เพื่อลงทุนซื้อหุ้นในสัดส่วนร้อยละ 51 ในบริษัทเอ.ไอ.เทคโนโลยี จำกัด (“AIT”) ซึ่งเป็นผู้นำในด้านธุรกิจการบูรณาการระบบอัตโนมัติในประเทศไทย โดยคาดว่าธุรกรรมดังกล่าวจะแล้วเสร็จในไตรมาสที่ 4 ของปี 2564

เมื่อวันที่ 22 กันยายน 2564 ที่ประชุมคณะกรรมการบริษัทเอสซีจี เคมิคอลส์ จำกัด มีมติอนุมัติการจัดตั้งวงเงินหุ้นกู้รวมทั้งสิ้นไม่เกิน 100,000 ล้านบาท ณ ขณะใดขณะหนึ่ง (Revolving Basis) โดยได้ยื่นขออนุญาตออกและเสนอขายหุ้นกู้แบบโครงการ Medium-Term Note (MTN) ซึ่งสามารถทยอยออกและเสนอขายได้หลายครั้งในช่วงอายุโครงการ 2 ปี ต่อสำนักงานคณะกรรมการกำกับหลักทรัพย์และตลาดหลักทรัพย์ในวันที่ 1 ตุลาคม 2564

เหตุการณ์ภายหลังรอบระยะเวลารายงาน

เมื่อวันที่ 1 ตุลาคม 2564 บริษัทได้ออกหุ้นกู้ ครั้งที่ 2/2564 จำนวน 25,000 ล้านบาท ที่อัตราดอกเบี้ยคงที่ร้อยละ 2.65 ต่อปี อายุ 4 ปี เพื่อนำไปไถ่ถอนหุ้นกู้ ครั้งที่ 3/2560 จำนวน 25,000 ล้านบาท ที่ครบกำหนดไถ่ถอน

มาตรฐานการรายงานทางการเงินที่ประกาศแล้วแต่ยังไม่มีผลบังคับใช้

สภาวิชาชีพบัญชีได้ปรับปรุงมาตรฐานการรายงานทางการเงิน ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2565 โดยกลุ่มบริษัทไม่ได้นำมาตรฐานการรายงานทางการเงินดังกล่าวมาใช้ในการจัดทำงบการเงินรวมระหว่างกาลนี้เนื่องจากยังไม่มีผลบังคับใช้ กลุ่มบริษัทได้ประเมินผลกระทบที่อาจเกิดขึ้นต่องบการเงินจากการถือปฏิบัติตามมาตรฐานการรายงานทางการเงินที่ปรับปรุงใหม่ดังกล่าว ซึ่งคาดว่าไม่มีผลกระทบที่มีสาระสำคัญต่องบการเงินในงวดที่ถือปฏิบัติ

| หมายเหตุ |  | สารบัญ |

|  |  |  |

| 1 |  | ข้อมูลทั่วไป |

| 2 |  | เกณฑ์การจัดทำงบการเงินระหว่างกาล |

| 3 |  | การซื้อธุรกิจ |

| 4 |  | บุคคลหรือกิจการที่เกี่ยวข้องกัน |

| 5 |  | ลูกหนี้การค้า |

| 6 |  | เงินลงทุนในการร่วมค้าและบริษัทร่วม |

| 7 |  | การเปลี่ยนแปลงของหนี้สินที่เกิดจากกิจกรรมจัดหาเงิน |

| 8 |  | ข้อมูลตามส่วนงานธุรกิจ |

| 9 |  | เงินปันผล |

| 10 |  | เครื่องมือทางการเงิน |

| 11 |  | ภาระผูกพันและหนี้สินที่อาจเกิดขึ้น |

| 12 |  | เรื่องอื่นๆ |

| 13 |  | เหตุการณ์ภายหลังรอบระยะเวลารายงาน |

| 14 |  | มาตรฐานการรายงานทางการเงินที่ประกาศแล้วแต่ยังไม่มีผลบังคับใช้ |



|  | งวดสามเดือน | งวดสามเดือน | งวดสามเดือน | งวดเก้าเดือน | งวดเก้าเดือน | งวดเก้าเดือน |

|  | 2564 |  | 2563 | 2564 |  | 2563 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| การร่วมค้าและบริษัทร่วม |  |  |  |  |  |  |

| ซื้อ | 5,351 |  | 3,426 | 14,777 |  | 10,955 |

| ค่าบริการและอื่นๆ | 269 |  | 225 | 756 |  | 719 |

| รายได้จากการขายสินค้า | 12,660 |  | 8,327 | 36,466 |  | 21,200 |

| รายได้ค่าบริการขนส่งและบริการอื่นๆ | 614 |  | 430 | 1,644 |  | 1,306 |

| รายได้ค่าธรรมเนียมการจัดการบริหารและอื่นๆ | 470 |  | 422 | 1,436 |  | 1,176 |

| รายได้เงินปันผล | 71 |  | 588 | 5,915 |  | 4,951 |

|  |  |  |  |  |  |  |

| บริษัทอื่น |  |  |  |  |  |  |

| ซื้อ | 710 |  | 661 | 2,119 |  | 1,882 |

| ค่าบริการและอื่นๆ | 45 |  | 90 | 248 |  | 247 |

| รายได้จากการขายสินค้า | 847 |  | 301 | 2,110 |  | 1,031 |

| รายได้ค่าบริการขนส่งและบริการอื่นๆ | 31 |  | 57 | 99 |  | 97 |

| รายได้ค่าธรรมเนียมการจัดการบริหารและอื่นๆ | 114 |  | 76 | 310 |  | 232 |

| รายได้เงินปันผล | - |  | 51 | 1,482 |  | 608 |

|  |  |  |  |  |  |  |



|  | 30 กันยายน |  | 31 ธันวาคม |

|  | 2564 |  | 2563 |

|  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |

| การร่วมค้าและบริษัทร่วม | 5,448 |  | 3,884 |

| บริษัทอื่น | 794 |  | 472 |

| รวม | 6,242 |  | 4,356 |



| ลูกหนี้หมุนเวียนอื่น |  |  |  |

| การร่วมค้าและบริษัทร่วม | 894 |  | 660 |

| บริษัทอื่น | 56 |  | 48 |

| รวม | 950 |  | 708 |

|  |  |  |  |



| เงินให้กู้ยืมระยะสั้น |  |  |  |

| บริษัทร่วม | 218 |  | 75 |

|  |  |  |  |



| เงินให้กู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| การร่วมค้าและบริษัทร่วม | 105 |  | 77 |

| บริษัทอื่น | 5 |  | 10 |

| รวม | 110 |  | 87 |



| เจ้าหนี้การค้า |  |  |  |

| การร่วมค้าและบริษัทร่วม | 2,549 |  | 1,728 |

| บริษัทอื่น | 187 |  | 135 |

| รวม | 2,736 |  | 1,863 |



|  | 30 กันยายน |  | 31 ธันวาคม |

|  | 2564 |  | 2563 |

|  | (ล้านบาท) | (ล้านบาท) | (ล้านบาท) |

| เจ้าหนี้หมุนเวียนอื่น |  |  |  |

| การร่วมค้าและบริษัทร่วม | 146 |  | 52 |

| บริษัทอื่น | 39 |  | 51 |

| รวม | 185 |  | 103 |



| เงินกู้ยืมระยะสั้น |  |  |  |

| บริษัทร่วม | 81 |  | 71 |

| บริษัทอื่น | 600 |  | 439 |

| รวม | 681 |  | 510 |

|  |  |  |  |

| เงินกู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทอื่น | 3 |  | 4 |



| หนี้สินตามสัญญาเช่า |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทร่วม | 193 |  | 169 |

| บริษัทอื่น | 1,662 |  | 1,318 |

| รวม | 1,855 |  | 1,487 |



|  | งวดสามเดือน | งวดสามเดือน | งวดสามเดือน |  | งวดเก้าเดือน | งวดเก้าเดือน | งวดเก้าเดือน |

|  | 2564 |  | 2563 |  | 2564 |  | 2563 |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| สำหรับงวดสิ้นสุดวันที่ 30 กันยายน |  |  |  |  |  |  |  |

| ผลประโยชน์ระยะสั้น | 125 |  | 98 |  | 326 |  | 269 |

| ผลประโยชน์หลังออกจากงาน | 7 |  | 7 |  | 20 |  | 19 |

| รวม | 132 |  | 105 |  | 346 |  | 288 |



|  | หมายเหตุ | 30 กันยายน |  | 31 ธันวาคม |

|  |  | 2564 |  | 2563 |

|  |  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| กิจการที่เกี่ยวข้องกัน | 4 | 6,242 |  | 4,356 |

| กิจการอื่น |  | 55,481 |  | 38,075 |

| หัก ค่าเผื่อผลขาดทุนด้านเครดิตที่คาดว่าจะเกิดขึ้น |  | (1,804) |  | (1,550) |

| สุทธิ |  | 53,677 |  | 36,525 |

|  |  |  |  | (1,25วกา |

| รวม |  | 59,919 |  | 40,881 |



|  | 2564 |  | 2563 |

|  | (ล้านบาท) | (ล้านบาท) | (ล้านบาท) |

| ผลขาดทุนด้านเครดิตที่คาดว่าจะเกิดขึ้น |  |  |  |

| สำหรับงวดเก้าเดือนสิ้นสุดวันที่ 30 กันยายน |  |  |  |

| เพิ่มขึ้น | (101) |  | (277) |

| กลับรายการ | 31 |  | 41 |



|  | 30 กันยายน |  | 31 ธันวาคม | 31 ธันวาคม |

|  | 2564 |  | 2563 | 2563 |

|  | (ล้านบาท) | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| กิจการที่เกี่ยวข้องกัน |  |  |  |  |

| ภายในวันที่ครบกำหนดชำระ | 6,139 |  |  | 4,269 |

| เกินวันครบกำหนดชำระ |  |  |  |  |

| น้อยกว่า 1 เดือน | 48 |  |  | 59 |

| 1 - 3 เดือน | 43 |  |  | 14 |

| มากกว่า 3 - 12 เดือน | 12 |  |  | 14 |

|  | 66fd |  |  |  |

| รวม | 6,242 |  |  | 4,356 |



|  | 30 กันยายน |  | 31 ธันวาคม |

|  | 2564 |  | 2563 |

|  | (ล้านบาท) | (ล้านบาท) | (ล้านบาท) |

| กิจการอื่น |  |  |  |

| ภายในวันที่ครบกำหนดชำระ | 46,623 |  | 31,524 |

| เกินวันครบกำหนดชำระ |  |  |  |

| น้อยกว่า 1 เดือน | 3,685 |  | 2,904 |

| 1 - 3 เดือน | 1,776 |  | 1,223 |

| มากกว่า 3 - 12 เดือน | 1,375 |  | 725 |

| มากกว่า 12 เดือน | 2,022 |  | 1,699 |

|  | 55,481 |  | 38,075 |

| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (1,804) |  | (1,550) |

| สุทธิ | 53,677 |  | 36,525 |

|  | 59,91959 |  |  |

| รวม | 59,919 |  | 40,881 |



|  |  | 2564 |  | 2563 |

|  |  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม |  | 97,375 |  | 94,393 |

| ส่วนแบ่งกำไรสุทธิจากเงินลงทุน - วิธีส่วนได้เสีย |  | 15,295 |  | 5,991 |

| ลงทุนเพิ่มสุทธิ |  | 12,462 |  | 71 |

| รายได้เงินปันผล |  | (5,915) |  | (4,951) |

| จำหน่าย |  | - |  | (5) |

| โอนไปสินทรัพย์ไม่หมุนเวียนที่ถือไว้เพื่อขาย |  | (2,292) |  | - |

| การเปลี่ยนแปลงสถานะเป็นเงินลงทุนในตราสารทุน |  | (217) |  | - |

| อื่นๆ |  | 3,018 |  | 366 |

| ณ วันที่ 30 กันยายน |  | 119,726 |  | 95,865 |

|  |  |  |  |  |

| ณ วันที่ 31 ธันวาคม |  |  |  | 97,375 |



|  | หมายเหตุ | เงินเบิกเกินบัญชีและ เงินกู้ยืมระยะสั้น |  | เงินกู้ยืม ระยะยาว |  | หนี้สินตาม สัญญาเช่า |  | หุ้นกู้ |  | รวม |

|  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 1 มกราคม 2564 |  | 22,020 |  | 52,529 |  | 12,209 |  | 174,606 |  | 261,364 |

| การเปลี่ยนแปลงจากกระแสเงินสดจากการจัดหาเงิน |  | 8,431 |  | 19,341 |  | (2,293) |  | (4,486) |  | 20,993 |

| สัญญาเช่า |  | - |  | - |  | 1,852 |  | - |  | 1,852 |

| การเปลี่ยนแปลงที่เกิดจาก     การได้มาในบริษัทย่อย | 3 | 2,086 |  | 1,098 |  | 674 |  | - |  | 3,858 |

| ผลกระทบของการเปลี่ยนแปลง     ของอัตราแลกเปลี่ยนเงินตราต่างประเทศ |  | 1,228 |  | 4,175 |  | 354 |  | - |  | 5,757 |

| การเปลี่ยนแปลงของ รายการอื่นที่มิใช่เงินสด |  | 74 |  | (300) |  | - |  | (12) |  | (238) |

| ณ วันที่ 30 กันยายน 2564 |  | 33,839 |  | 76,843 |  | 12,796 |  | 170,108 |  | 293,586 |



| ธุรกิจซีเมนต์และผลิตภัณฑ์ก่อสร้าง | ผลิตและจำหน่ายปูนซีเมนต์เทา คอนกรีตผสมเสร็จ ปูนซีเมนต์ขาว ปูนสำเร็จรูป กระเบื้องหลังคา สินค้ากลุ่ม ฝา ฝ้า และไม้สังเคราะห์ อิฐบล็อกปูพื้น กระเบื้องเซรามิค สุขภัณฑ์และก๊อกน้ำต่างๆ เป็นผู้จำหน่ายสินค้าซีเมนต์ วัสดุก่อสร้างและสินค้าอื่นๆ ผ่านช่องทางการจำหน่ายของผู้แทนจำหน่ายสินค้า รวมถึงการให้บริการขนส่ง กระจายสินค้า บริการนำเข้าและส่งออก |

|  |  |

| ธุรกิจเคมิคอลส์ | ผลิตและจำหน่ายโอเลฟินส์ โพลีโอเลฟินส์ ไวนิล และสินค้าเคมีภัณฑ์อื่นๆ |

|  |  |

| ธุรกิจแพคเกจจิ้ง (เอสซีจีพี) | ประกอบธุรกิจการให้บริการโซลูชันด้านบรรจุภัณฑ์แบบครบวงจร โดยแบ่งออกเป็นสองสายธุรกิจที่สำคัญ คือ (1) สายธุรกิจบรรจุภัณฑ์แบบครบวงจร ประกอบไปด้วย บรรจุภัณฑ์เยื่อและกระดาษ กระดาษบรรจุภัณฑ์ และบรรจุภัณฑ์จากวัสดุสมรรถนะสูงและพอลิเมอร์ และ (2) สายธุรกิจเยื่อและกระดาษ ประกอบด้วยบรรจุภัณฑ์อาหาร ผลิตภัณฑ์เยื่อและกระดาษ ซึ่งส่วนใหญ่ประกอบไปด้วยกระดาษพิมพ์เขียนและเยื่อกระดาษ |

|  |  |

| ส่วนงานอื่น | ร่วมลงทุนกับบริษัทชั้นนำในธุรกิจอื่นๆ ซึ่งส่วนใหญ่ได้แก่ ธุรกิจเครื่องจักรกลการเกษตร อุปกรณ์และชิ้นส่วนยานยนต์ และเหล็ก รวมทั้งการให้บริการอื่นๆ |



|  | ธุรกิจซีเมนต์และผลิตภัณฑ์ก่อสร้าง |  | ธุรกิจอื่นๆ |  | รวม |

|  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ค่าความนิยม | 222 |  | - |  | 222 |

| ที่ดิน อาคารและอุปกรณ์ และอื่นๆ | 3,527 |  | 48 |  | 3,575 |

| รวม | 3,749 |  | 48 |  | 3,797 |



|  | วันที่อนุมัติ | กำหนดจ่าย เงินปันผล | อัตราเงินปันผล ต่อหุ้น |  | จำนวนเงิน |

|  |  |  | (บาท) |  | (ล้านบาท) |

| ปี 2564 |  |  |  |  |  |

| เงินปันผลประจำปี 2563 เงินปันผลระหว่างกาล ปี 2564 | 31 มีนาคม 2564 29 กรกฎาคม 2564 | 23 เมษายน 2564 27 สิงหาคม 2564 | 8.50 8.50 |  | 10,199 10,199 |

| รวม |  |  | 17.00 |  | 20,398 |

|  |  |  |  |  |  |

| ปี 2563 |  |  |  |  |  |

| เงินปันผลระหว่างกาล ปี 2562 | 18 มีนาคม 2563 | 17 เมษายน 2563 | 7.00 |  | 8,398 |

| เงินปันผลระหว่างกาล ปี 2563 | 29 กรกฎาคม 2563 | 28 สิงหาคม 2563 | 5.50 |  | 6,600 |

| รวม |  |  | 12.50 |  | 14,998 |



|  | 30 กันยายน |  | 31 ธันวาคม |

|  | 2564 |  | 2563 |

|  | (ล้านบาท) | (ล้านบาท) | (ล้านบาท) |

| (ก)	หนังสือค้ำประกันที่ออกโดยกลุ่มบริษัทเพื่อค้ำประกันการจ่ายชำระ |  |  |  |

| เงินกู้ยืมของกิจการที่เกี่ยวข้องกันที่ไม่ได้รวมอยู่ในงบการเงินรวม | 132 |  | 198 |

| (ข)	หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ และเอกชน | 2,319 |  | 2,008 |

| (ค)	เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 937 |  | 436 |

| (ง)	ภาระผูกพัน |  |  |  |

| -	ตามสัญญาซื้อวัตถุดิบ | 26,759 |  | 32,176 |

| -	ตามสัญญาเช่าและบริการ | 2,702 |  | 1,688 |

| -	ตามสัญญาซื้อที่ดิน ก่อสร้าง ติดตั้งเครื่องจักร และอื่นๆ | 21,191 |  | 38,936 |